สังคมข่าวหุ้น
*...ดัชนีตลาดหุ้นไทยปิดที่ระดับ 1,574.86 จุด เพิ่มขึ้น 3.82 จุด มูลค่าการซื้อขาย 74,487.28 ล้านบาท สำนักงานคณะกรรมการอาหารและยา (อย.) อนุมัติขึ้นทะเบียนวัคซีนโควิด-19 ของจอห์นสันแอนจอห์นสันแล้ว ทำให้มีความหวังว่าเศรษฐกิจจะฟื้นตัวชัดเจนในช่วงครึ่งปีหลังได้ตามแผน จับตาแรงขายทำกำไรก่อนกลุ่มแบงก์ประกาศงบไตรมาส 1/64...
28 มี.ค. 2564

สโนว์แมน
*…ดัชนีตลาดหุ้นไทยปิดที่ระดับ 1,574.86 จุด เพิ่มขึ้น 3.82 จุด มูลค่าการซื้อขาย 74,487.28 ล้านบาท สำนักงานคณะกรรมการอาหารและยา (อย.) อนุมัติขึ้นทะเบียนวัคซีนโควิด-19 ของจอห์นสันแอนจอห์นสันแล้ว ทำให้มีความหวังว่าเศรษฐกิจจะฟื้นตัวชัดเจนในช่วงครึ่งปีหลังได้ตามแผน จับตาแรงขายทำกำไรก่อนกลุ่มแบงก์ประกาศงบไตรมาส 1/64…
*…จับตา NER เป็นอีกหนึ่งหุ้นที่ได้รับอานิสงส์จากค่าเงินบาทอ่อนค่า โดยอ่อนค่าลงต่ำสุดในรอบ 4 เดือน ในระดับ 31.18 บาท/ดอลลาร์ (26 มี.ค. 64) ขณะที่ความต้องการใช้ยางพาราที่สูงกว่าปี 63 คาดจะเป็นผลดีกับยอดขายสินค้าล่วงหน้าที่จะเติบโตในไตรมาส 2 เป็นต้นไป…
*…WICE น่าจะได้รับผลบวกจากที่เรือคาร์โก้สินค้าขนาดใหญ่ Ever Given ปิดขวางการจราจรในคลองสุเอซ โบรกฯ มองจะเป็นปัจจัยบวกต่อการขนส่งทางอากาศ (Air Freight) ซึ่ง WICE มีสัดส่วนประมาณ 52% แม้จะมีการขนส่งทางทะเล (Sea Freight) 20% ก็ตาม ขณะเดียวกัน ในระยะสั้นยังรับประโยชน์จากภาวะตู้คอนเทนเนอร์ขาด กระตุ้นการเร่งขนส่งของลูกค้า ส่วนในระยะกลางยาว เติบโตไปกับวงจรอิเล็กทรอนิกส์ของแนวโน้ม 5G ที่ขยายตัวมากในเอเชีย…
*…IVL โชว์ได้รับรางวัล Best Regional Loan หรือรางวัลสินเชื่อยอดเยี่ยมระดับภูมิภาค ในกลุ่ม Manufacturing จากสินเชื่อสีน้ำเงิน (Blue Loan) รายการแรกที่อนุมัติให้แก่ผู้ผลิตเม็ดพลาสติก มูลค่า 300 ล้านเหรียญสหรัฐ จากธนาคาร ADB และ DEG สะท้อนถึงความมุ่งมั่นในการสร้างโครงสร้างพื้นฐานรีไซเคิลที่สำคัญในการจัดการขยะพลาสติกที่ถูกต้องและเหมาะสม และไม่ส่งผลกระทบต่อระบบนิเวศทางทะเล…
*…หุ้นไอพีโอน้องใหม่ “แอสเซทไวส์” หรือ ASW เตรียมโรดโชว์บนแพลตฟอร์มออนไลน์วันที่ 2 เม.ย. 64 ก่อนเสนอขายหุ้นไอพีโอ จำนวนไม่เกิน 206 ล้านหุ้น และเข้าจดทะเบียนในตลาดหลักทรัพย์แห่งประเทศไทย (SET) เร็ว ๆ นี้ ด้วยศักยภาพการเป็นผู้พัฒนาอสังหาริมทรัพย์เพื่อขาย ประเภทคอนโดมิเนียม และโครงการแนวราบ ด้วยจุดเด่นที่แตกต่าง ตั้งแต่การพัฒนาสินค้าเพื่อรองรับ Lifestyle ของผู้อยู่อาศัยที่หลากหลาย ทำเลที่ดีเยี่ยม และราคาจับต้องได้ เจาะกลุ่มลูกค้าระดับกลาง-กลางบน ถือเป็นกลุ่มลูกค้าที่มีศักยภาพ และมีกำลังซื้อสูง คาดจะเป็นที่สนใจของนักลงทุน…
*…ตลาดหลักทรัพย์ฯ ให้ MICRO, SABUY, TTA, WORK ใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) MICRO, TTA, WORK เริ่มตั้งแต่ 29 มี.ค.-7 พ.ค. 64 ขณะที่ SABUY เริ่มตั้งแต่ 29 มี.ค.-16 เม.ย. 64 ส่งผลให้สภาพคล่องการเก็งกำไรปรับลง พร้อมทั้งขยายการใช้ Cash Balance ของ SICT ตั้งแต่ 29 มี.ค.-16 เม.ย. 64 จากก่อนหน้านี้ที่มีหุ้นที่ยังใช้ Cash Balance คือ SAK, IRPC ใช้ถึง 2 เม.ย. 64 ส่วน BC, IMH ใช้ถึง 5 เม.ย. 64 ด้าน ZMICO, ZMICO-W4 ใช้ถึง 8 เม.ย. 64 นอกจากนี้ APURE-W2, KISS, MINT-W6, PSL, TQR, TAPAC, TAPAC-W4, NCAP, NRF ใช้ถึง 9 เม.ย. 64 รวมถึง JTS, PLANET ใช้ถึง 12 เม.ย. 64 และ BEAUTY ใช้ถึง 16 เม.ย. 64 CHAYO, CHAYO-W1, DOD, DOD-W1, KWM ใช้ถึง 30 เม.ย. 64…
*…ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz…
*…พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.